สวัสดีค่ะขออนุญาตปรึกษาหน่อยนะคะ ได้โปรดช่วยให้ความรู้ที่กระจ่างแจ้งกับหนูด้วยนะคะ เหตุการณ์แรกเกิดขึ้นช่วง 2 ปีที่แล้ว ที่หนูจะเห็นภาพคนรักกำลังทำงาน และเหมือนเป็นภาพในอดีตไปแล้ว หรือบางครั้งก็เห็นภาพอนาคต บางครั้งก็เห็นเป็นภาพปัจจุบัน บ่อยครั้งที่หนูได้ยินเสียงคนรักเรียกชื่อหนู หรือเขาพูดคุยกับหนูผ่านจิตสัมผัสของหนู โดยที่เขาไม่ตอบแชทหนู แต่จะเรียกหนูด้วยเสียงของเขาที่เรียกหนูอยู่ในใจ และหนูตอบแชทข้อความของเขาเพื่อให้เขารู้ว่าหนูได้ยินเขา หนูไม่รู้ว่าหนูมีจิตสัมผัสจริงๆ หรือหนูเป็นบ้ากันแน่ หนูเริ่มไม่แน่ใจแล้ว ในแต่ละคืนหนูรู้สึกเหมือนมีใครกำลังอยากสัมผัสร่างกายหนู และเกิดการขยับร่างกาย แต่เมื่อหนูลองสังเกตส่วนอื่นๆดู มันมีน้ำออกมาจากตรงนั้น ซึ่งในเวลานั้นหนูไม่ได้ต้องการ และไม่ได้สัมผัสสิ่งที่อยากเลย หนูกำลังพูดถึงเรื่อง 18+ เล็กน้อยแต่พยายามเลี่ยงคำพูดที่ไม่ดีนะคะ ส่วนใหญ่แล้วหนูจะต้องมีสมาธิ ตอนอยู่เงียบๆ หรืออยู่คนเดียวหนูถึงจะได้ยิน แต่มันเป็นช่วงๆของเวลานะคะ บางครั้งในเวลากลางวันถ้าเขาว่างจากการทำงานหนูก็จะได้ยินเขาเรียกชื่อหนู และถามว่าหนูทำอะไรอยู่? เมื่อหนูได้ยินก็รีบไปตอบแชทเขา อย่างเหตุการณ์ล่าสุดเมื่อคืน หนูได้ยินเสียงคนรักซึ่งเขาจะให้หนูตอบผ่านแชท และเขาจะถามหนูผ่านทางจิตสัมผัสของหนู เขาบอกว่าเขาที่อยู่ของหนูได้ไหม? หนูแอบคิดว่าเขาอยากมาหาหนูจึงให้เขาไป แต่เมื่อเขาได้ที่อยู่หนูไปและเขาพูดอีกครั้งว่าเขาจะส่งของให้หนู ซึ่งหนูก็ช็อคอยู่เพราะในเวลากลางวันของเมื่อวาน หนูได้เปิดอ่านดูดวงแบบผ่านๆ ในวันที่หนูเกิดและราศีของหนู จะได้รับของขวัญจากทางไกล หรือมีคนรักสายเปย์ แต่จะเป็นคนรักที่รู้จักกันโดยทำงาน หรือคุยปรึกษากันเรื่องสุขภาพ การออกกำลังกาย และเขาก็ถามหนูว่าอยากได้อะไรเป็นพิเศษหรือเปล่า? หนูตอบไม่มี เพราะหนูเกรงใจ แต่ในสิ่งที่หนูเห็นเขากำลังทำตอนนั้นคือราวกับเขาจะซื้อเครื่องออกกำลังกายให้หนู เพราะเขาถามเบอร์รองเท้าหนูด้วย คือหนูเป็นคนรูปร่างอ้วนมากๆถึง 120 กิโลฯ เขาก็เป็นห่วงหนูอยากให้หนูได้ดูแลตัวเองเพื่อเขา ซึ่งหนูก็ได้แต่รอว่าถ้ามีของเหล่านั้นจากต่างประเทศมาที่บ้านหนูจริงๆ หนูก็คิดว่าหนูอาจมีจิตสัมผัสจริงๆ แต่ถ้าไม่มีอะไรส่งมาที่บ้านหนูภายใน 2 สัปดาห์นี้ หนูก็คิดว่าหนูคงเป็นบ้าจริงๆ และที่หนูคิดว่าหนูเป็นบ้าคือ.. หนูไม่สามารถพูดภาษาอังกฤษได้ หนูไม่เก่งภาษา ทุกครั้งที่หนูคุยกับเขา หนูจะใช้แอพแปลภาษา และเขาก็ไม่สามารถพูดภาษาไทยได้เช่นกัน แต่เมื่อเขารู้ว่าหนูสามารถสื่อสารกับเขาโดยได้ยินเสียงเขา เขาจึงพูดอะไรบางอย่างกับหนูในภาษาของเขา แต่เสียงที่หนูได้ยินกลับเป็นเสียงภาษาไทยที่เป็นเสียงของเขา นั่นคือสาเหตุที่ทำให้หนูเริ่มไม่แน่ใจว่าหนูมีจิตสัมผัสโดยแท้จริง หรือหนูคิดไปเอง และหนูเป็นบ้า ซึ่งหนูไม่เคยทานยาตัวใดเลยที่จะต้องรักษาโรค หนูเคยไปบริจาคเลือดหรือไปอนามัยใกล้บ้านตอนเป็นหวัด หรือตอนให้ตรวจสุขภาพ ก็ไม่มีอาการทางจิตใดๆ บอกปกติแต่นั่นมันนานมาแล้ว เพราะหลังโควิดระบาดหนักมานี้หนูแทบไม่ได้ออกไปไหนเลยค่ะ แต่ก่อนนั้นหลายปีมาแล้วหนูเคยทำร้ายตัวเองอย่างกรีดแขน และคิดจะฆ่าตัวตายด้วยการทานยาแก้แพ้ผื่นคันเม็ดสีเหลืองที่ทำให้เกิดอาการง่วงนอนหลับง่ายประมาณ 10 กว่าเม็ด เพราะชีวิตของหนูไม่เคยประสบความสำเร็จอะไรเลย ไม่ว่าหนูจะทำอะไรผิดไปหมดทุกอย่างในสายตาของพ่อแม่ หนูกินยาและหลับไป แต่เช้าที่หนูตื่นมาหนูก็อ้วกออกมาอย่างหนัก และวันนั้นทั้งวันหนูก็เอาแต่นอนหลับอย่างเดียว หลังจากนั้นหนูจึงค้นหาข้อมูลต่างๆว่าหนูเป็นอะไร หนูก็ยังไม่รู้ตัวเอง กระทั่งหนูเรียนไม่จบมหาลัยฯ หนูเครียดอีกครั้งแต่หนูก็ทำอะไรไม่ได้ และคิดอยากจะฆ่าตัวตายอีกครั้งแต่ก็ทำไม่ได้ และหนูก็ใช้ชีวิตแบบไร้จุดหมายและหมดความชอบกับสิ่งที่หนูเคยทำ หนูจึงลองสังเกตอาการตัวเองอีกครั้ง และได้เจอกับบททดสอบหนึ่ง ซึ่งผลออกมาว่าหนูเป็นโรคซึมเศร้า แต่ถึงแม้หนูจะไม่ทำบททดสอบนั้น หนูก็รู้ตัวเองดีอยู่แล้วว่าหนูกำลังเป็นโรคซึมเศร้า เพราะหนูได้ค้นหาอ่านบทความต่างๆมาก่อน จึงทำให้หนูมั่นใจมากขึ้นว่าหนูเป็นโนคซึมเศร้า แต่ในชีวิตประจำวันของหนู หนูพยายามทำตัวเองให้มีความสุขมากที่สุดโดยไม่คิดเครียดกับสิ่งต่างๆใดๆ โดยมีวิธีแก้คือใช้เสียงเพลงที่หนูรักบรรเทาจิตใจของหนู หนูเป็นคนชอบฟังเพลงมากๆ โดยเฉพาะบทเพลงความหมายดีๆ ที่ให้กำลังใจหนือเกี่ยวกับความรัก แต่ก็มีทั้งสุขและเศร้าที่จะฟังปะปนกันไป แต่ล่าสุดหนูกลับเริ่มชอบฟังเพลงบรรเลง โดยเฉพาะเสียงไวโอลิน เสียงเปียโน เสียงกีตาร์โปร่ง เสียงทะเลธรรมชาติ หรือแม้กระทั่งเพลงบรรเลงกล่อมเด็กที่ฟังแล้วรู้สึกสบายใจ หนูก็จะฟัง และช่วงหลังมานี้หนูก็สวดมนต์ก่อนนอนบ่อยเกือบทุกคืน และเต้นแอโรบิก ซึ่งนั่นทำให้จิตใจหนูผ่อนคลายขึ้นอย่างมาก และกระทั่งหนูได้รู้จักกับคนรักของหนู อย่างที่หนูได้กล่าวไว้ข้างต้น เขาเข้ามาเปลี่ยนชีวิตหนูให้สดใสขึ้นกว่าที่เคยเป็นมา และหนูก็จะรอดูว่าสิ่งที่หนูได้ยินนั้นมันคือเรื่องจริงหรือไม่ ถ้าเป็นเรื่องจริงหนูก็คงต้องบอกทุกสิ่งทุกอย่างกับพ่อแม่ เพราะท่านต้องสงสัยเป็นแน่ เพราะหนูไม่มีเงินจะไปซื้อของใช้ดีๆแบบนั้น ถ้ามันคือเรื่องจริงหนูจะมาบอกคุณอีกครั้งนะคะ และหนูก็อยากพบทั้งจิตแพทย์และดูเลยด้วย แต่ถ้าเกินไป 2 สัปดาห์และยังไม่มีของมาส่ง หนูก็จะมาบอกคุณเช่นกัน ว่าหนูคงเป็นบ้าจริงๆและพร้อมที่จะไปปรึกษาจิตแพทย์ค่ะ ขอบที่อ่านข้อความของหนูจนจบ และขอบล่วงหน้าสำหรับคำตอบที่ให้คำปรึกษาหนูนะคะ ขอบค่ะ 🙏🏻
สวัสดีค่ะ pakeulamอาการเหมือนได้ยินเสียงที่ไม่มีจริง เห็นภาพที่ไม่มีจริงนั้น อาจจะเข้าได้กับภาวะจิตเภท ภาวะซึมเศร้า โรคซึมเศร้าที่มีจิตเภทร่วมด้วย หรืออยู่ในช่วงที่เคลิ้มกึ่งหลับ กึ่งตื่นอาจจะมีอาการทำให้เห็นภาพหลอน ได้ยินเสียงที่ไม่มีจริงได้ช่วงขณะโรคจิตเภท เป็นโรคความผิดปกติทางจิตที่รุนแรงและเรื้อรัง ส่งผลต่อการพูด การคิด การรับรู้ ความรู้สึก และการแสดงออกของผู้ป่วย ทำให้ผู้ป่วยมีอาการต่าง ๆ อย่างประสาทหลอน หลงผิด ปลีกตัวจากสังคม หรือไม่สามารถใช้ชีวิตในสังคมได้ตามปกติจากที่กล่าวมานั้น แนะนำการไปพบจิตแพทย์เพื่อปรึกษาและประเมินอาการทางจิตอย่างละเอียดอีกครั้ง หากเข้าข่ายโรคจิตเภทจริง ควรได้รับการรักษาต่อเนื่องด้วยยาและการทำจิตบำบัดเพื่อควบคุมอาการเอาไว้ให้ได้ ไม่เป็นมากขึ้นเรื่อยๆจนอาจส่งผลเสียและอันตรายต่อตนเองและคนรอบข้าง